Bulle weet maar net hoe om te wen | Maroela Media
Die Bulle se Cornal Hendricks. Foto: Twitter.
Ja, noem die Bulle maar 'n rugbyspelende Houdini of gebruik sêgoed soos om "'n haas uit die hoed te pluk"; maar die Pretorianers weet deesdae hoe om rugbywedstryde te wen.
Jake White se span het gisteraand op Loftus Versfeld die Stormers met 34 – 29 in 'n opwindende rugbywedstryd getroef.
Maar dit was die Kapenaars wat so byna-byna met die louere weggestap het toe Juarno Augustus in die 83ste minuut vir 'n moontlike wendrie oor die Bulle se doellyn geduik het.
Die enigste probleem was dat hy hoegenaamd nie die bal onder beheer gehad het nie en 'n sege op Loftus Versfeld het deur die Stormers se vingers geglip.
Voor al die doodsnikke-drama het Leolin Zas en Damian Willemse die tuisspan op die agtervoet geplaas, terwyl Kade Wolhuter weer eens genoeg gedoen het om sy ongetwyfelde potensiaal te onderstreep.
Tog het White 'n wenkultuur in Pretoria geskep. Selfs wanneer spelers nie veel wedstryde saam gespeel het nie, weet hulle maar net hoe om die wenwa deur die drif te trek.
Blou Bulle: Drieë: Strafdrie, Richard Kriel, Joe van Zyl, Marco Jansen van Vuren, Ruan Nortjé. Doelskoppe: Chris Smith (2). Strafskop: Morné Steyn.
Stormers: Drieë: Leolin Zas (2). Doelskoppe: Kade Wolhuter (2). Strafskoppe: Wolhuter (3) en Tim Swiel (2).
Presies, Bulle weet hoe om te wen selfs al het hul vrot gespeel. Opwindende maar eintlik swak wedstryd met baie foute aan albei kante. Bulle het Duane se spel en leierskap baie gemis asook Arno Botha se inklimspel. Ongelukkig werk Carr nie by die Bulle nie nog minder as kaptein. Hoe later en harder die spel hoe minder het hy gedoen. My laat dink amper aan die vorige WP kaptein. Baie bly Willemse kom nie Bulle toe nie. Maar hoe vrot was die weer probeer die 2 de helfte ? Strafskop na strafskop, toe siniese spel deur Nel en 'n… Lees meer »
Oor die algemeen beskou was dit 'n fantastiese taktiese Bulle wen. Ten spyte dat die opposisie ver voor was halftyd het die bulle in die 2 de helfte vinnig 'n groot genoeg voortou geneem, die druk was op die opposisie en hul het genoeg droog gemaak om die wedstryd te verloor.
Ek dink die bulle is grootbek oor die wen, maar eintlik het die Stormers die wedstryd verloor.
Ek lees van die strafdrie ook so ek sal nie so lawaai oor die wen nie. Met so n span moes hulle tenminste met 30 punte gewen het.